ΓΡΑΠΤΗ ΕΡΩΤΗΣΗ E-2107/01

υποβολή: Paulo Casaca (PSE) προς την Επιτροπή

(13 Ιουλίου 2001)

Θέμα: Νοθεία στον γαλακτοκομικό τομέα

Στην παράγραφο 42 των απαντήσεών της στην ειδική έκθεση αριθ. 1/1999 του Ελεγκτικού Συνεδρίου, η Επιτροπή αναφέρει ότι η ανάκτηση των πόρων θα επαληθευτεί κατά τη διαδικασία εκκαθάρισης των λογαριασμών.

Στα πλαίσια της διαδικασίας απαλλαγής, η Επιτροπή Ελέγχου του Προϋπολογισμού, στην παράγραφο 2.7 (α) του αριθ. 2 ερωτηματολογίου της, κάλεσε την Επιτροπή να επιβεβαιώσει ότι έχει μεριμνήσει για την ανάκτηση των σχετικών πόρων από τις ολλανδικές αρχές.

Αντί να απαντήσει στην ερώτηση, η Επιτροπή επέλεξε να σχολιάσει διάφορες διαδικασίες που αφορούν το Βέλγιο.

Επειδή η Επιτροπή δεν απάντησε την πρώτη φορά, ο συντάκτης της παρούσας ερώτησηςπέβαλε την αρχική ερώτηση για δεύτερη φορά. Η απάντηση της Επιτροπής (στην Γραπτή Ερώτηση Ε-1001/01(1)) μπορεί να συνοψισθεί ως εξής:

α) η Επιτροπή επέλεξε να δώσει πληροφορίες σχετικά με ένα διαφορετικό σημείο διότι φρονεί πως ήταν σημαντικότερο από την ερώτηση που αρχικάπεβλήθη·

β) απαντώντας στην ειδική έκθεση αριθ. 1/1999 του Ελεγκτικού Συνεδρίου, η Επιτροπή ανέφερε ότι τα εν λόγω ποσά είχαν ανακτηθεί·

γ) τα σχετικά ποσά ανέρχονταν μόνο στο 0,002 % της συνολικής ποσότητας του αποβουτυρωμένου γάλακτος σε σκόνη που ενσωματώθηκε το 1997 στις σύνθετες ζωοτροφές της Ολλανδίας.

Το σημείο α) προκαλεί έκπληξη στο βαθμό που αποκαλύπτει τη στάση της Επιτροπής έναντι στις κοινοβουλευτικές ερωτήσεις· το σημείο β) δεν ανταποκρίνεται στα γεγονότα, όπως σαφώς προκύπτει από τα προαναφερθέντα στοιχεία. Το σημείο γ) οδηγεί τον συντάκτη της παρούσας ερώτησης ναποβάλλει δύο πρόσθετες ερωτήσεις, συγκεκριμένα:

- Δεν θεωρεί άραγε η Επιτροπή πως η ποσότητα των 3 350 χιλιογράμμων αποβουτυρωμένου γάλακτος σε σκόνη, που αντιπροσωπεύει μόνο το 0,002 % του συνόλου που ενσωματώθηκε το 1997 στις σύνθετες ζωοτροφές στην Ολλανδία, αποτελεί άκρως ανησυχητικό γεγονός, αν ληφθείπόψη ότι το δημόσιο χρήμα σπαταλάται σε παράλογα προγράμματα καταστροφής ζωοτροφών·

- Δεν φρονεί άραγε η Επιτροπή ότι η πλήρης απουσία αποτελεσματικών ελέγχων όσον αφορά τη νοθεία στον τομέα των ζωοτροφών, όπως προκύπτει από τους χιλιάδες τόνους νοθευμένου βουτύρου που δεν εντοπίστηκαν από την Επιτροπή, δικαιολογεί το συμπέρασμα ότι οι έλεγχοι έχουν πραγματοποιηθεί μόνο σε ένα μικρό ποσοστό ολόκληρης της παραγωγής γάλακτος σε σκόνη, και όχι ότι η νοθεία είναι περιορισμένης κλίμακας·

(1) ΕΕ C 350 E της 11.12.2001.

Κοινή απάντηση του κ. Fischler εξ ονόματος της Επιτροπής στις γραπτές ερωτήσεις E-2106/01 και E-2107/01

(5 Σεπτεμβρίου 2001)

Το Αξιότιμο Μέλος του Κοινοβουλίου στις δύο αυτές ερωτήσεις αναφέρει ότι η Επιτροπή δεν απάντησε σε προηγούμενες ερωτήσεις που αφορούσαν την συνέχεια που δόθηκε σε ορισμένα πορίσματα του Ελεγκτικού Συνεδρίου τα οποία δημοσιεύθηκαν στην ειδική έκθεση αριθ. 1/99(1) σχετικά με την ενίσχυση που καταβλήθηκε για το αποβουτυρωμένο γάλα και το αποβουτυρωμένο γάλα σε σκόνη (ΑΓΣ) για την παρασκευή ζωοτροφών.

Η Επιτροπή πιστεύει ότι έχει δοθεί λεπτομερής απάντηση σε όλες αυτές τις ερωτήσεις στα πλαίσια της διαδικασίας για την χορήγηση απαλλαγής στην Επιτροπή για το οικονομικό έτος 1999 και στην απάντηση της γραπτής ερώτησης E-1001/01 προς το Αξιότιμο Μέλος του Κοινοβουλίου.

Ωστόσο, λόγω του ότι οι απαντήσεις αυτές δόθηκαν σε διαφορετικές χρονικές περιόδους, κρίνεται σκόπιμο να δοθεί σύντομη περιγραφή της κατάστασης.

Οι δύο γραπτές ερωτήσεις που έθεσε το Αξιότιμο Μέλος του Κοινοβουλίου αφορούν δύο πορίσματα του Ελεγκτικού Συνεδρίου σχετικά με τις Κάτω Χώρες που αναφέρονται στα σημεία 36 και 42 της ανωτέρω ειδικής έκθεσης:

- Στο πρώτο πόρισμα (σημείο 36 της ειδικής έκθεσης) το Ελεγκτικό Συνέδριο ανέφερε την έλλειψη ελέγχου σε βουτυρόγαλα που προμηθεύτηκε γερμανική εκμετάλλευση από ολλανδό δικαιούχο. Στην απάντησή της στην ειδική έκθεση η Επιτροπή δήλωσε ότι θα δοθεί συνέχεια στα πορίσματα του Ελεγκτικού Συνεδρίου στο πλαίσιο της διαδικασίας εκκαθάρισης λογαριασμών και εάν επιβεβαιωθούν μπορεί να οδηγήσουν σε χρηματοοικονομικές διορθώσεις. Στην απάντηση της Επιτροπής στο σημείο 2.7 (α) του δευτέρου ερωτηματολογίου για την απαλλαγή του 1999, αναφέρεται σαφώς ότι έχουν αναληφθεί ενέργειες από την Ευρωπαϊκή Υπηρεσία Καταπολέμησης της Απάτης (OLAF). Κατά τις δύο αποστολές η OLAF εξέτασε το θέμα στις εγκαταστάσεις της ολλανδικής εγκατάστασης παραγωγής γάλακτος και στις εγκαταστάσεις της γερμανικής εκμετάλλευσης. Η OLAF συμπέρανε ότι δενπήρχαν λόγοι που να δημιουργούνποψίες ότι πραγματοποιήθηκε κάτι παράνομο. Η Επιτροπή πρέπει επίσης να επαναλάβει ότι δενπήρξε καμία ενέργεια ανάκτησης.

- Το δεύτερο πόρισμα του Ελεγκτικού Συνεδρίου αφορούσε μίαπόθεση (σημείο 42 της ειδικής έκθεσης) στην οποία προέκυψε ότι 3350 Kg αποβουτυρωμένου γάλακτος σε σκόνη είχαν θεωρηθεί επιλέξιμα για ενίσχυση παρά το γεγονός ότι στην αναλυτική έκθεση αναφερόταν ότι το γάλα αυτό περιείχε ορό γάλακτος. Στην απάντηση της Επιτροπής στην έκθεση του Ελεγκτικού Συνεδρίου αναφερόταν ότι οι ολλανδικές αρχές δήλωσαν ότι

η πληρωμή είχε ανακτηθεί. Η Επιτροπή ανέφερε ότι θα το επαληθεύσει στο πλαίσιο της διαδικασίας εκκαθάρισης λογαριασμών. Η Επιτροπή αναγνωρίζει, όπως ανέφερε το Αξιότιμο Μέλος του Κοινοβουλίου, ότι η περίπτωση αυτή δεν είχε καλυφθεί από την απάντηση της Επιτροπής στο δεύτερο ερωτηματολόγιο για την απαλλαγή του 1999, αλλά μόνο από την απάντηση της Επιτροπής στη γραπτή ερώτηση E-1001/01 του Αξιότιμου Μέλους του Κοινοβουλίου. Η Επιτροπή δήλωσε ότι το αχρεωστήτως καταβληθέν ποσό των NLG 5136.89 όσον αφορά τα 3350 Kg του αποκορυφωμένου γάλακτος σε σκόνη είχε πράγματι πιστωθεί στο Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ), τον Δεκέμβριο 1997. Συνεπώς, δεν τίθεται θέμα επιβολής χρηματοοικονομικής διόρθωσης στο κράτος μέλος. Η Επιτροπή δεν κατανοεί τη δήλωση του Αξιότιμου Μέλους του Κοινοβουλίου στη γραπτή ερώτηση E-2107/01 όπου αναφέρεται ότι τα πράγματα έπρεπε να είναι διαφορετικά.

Τα προαναφερόμενα πρέπει να θεωρηθούν ως απάντηση στη γραπτή ερώτηση E-2106/01 και επίσης στο αρχικό τμήμα της γραπτής ερώτησης E-2107/01.

Για τα δύο τελευταία σημεία της γραπτής ερώτησης E-2107/01, η Επιτροπή θα ήθελε να αναφέρει τα ακόλουθα:

- Όσον αφορά τηνπόθεση των 3350 Kg αποκορυφωμένου γάλακτος σε σκόνη πρέπει να σημειωθεί ότι στην ανάλυση κινδύνου της Επιτροπής για τους ελέγχους των καθεστώτων ενίσχυσης ένα βασικό στοιχείο είναι το διακυβευόμενο ποσό. Στο πλαίσιο αυτό η Επιτροπή δεν πιστεύει ότι είναι πραγματικά ανησυχητικό ότι το ποσό των NLG 5136.89 ( 2331) είχε καταβληθεί αχρεωστήτως και αργότερα ανακτήθηκε ώστε το ταμείο του ΕΓΤΠΕ να μην έχει ζημία.

- Τέλος, η Επιτροπή δεν καταλαβαίνει πως τα πορίσματα που αφορούν το νοθευμένο βούτυρο μπορούν να οδηγήσουν στα συμπεράσματα του Αξιότιμου Μέλους του Κοινοβουλίου όσον αφορά την ενίσχυση για το αποκορυφωμένο γάλα σε σκόνη.

(1) ΕΕ C 147 της 27.5.1999.